Document ID: 32004R0730

Uredba Komisije (ES) št. 730/2004
z dne 19. aprila 2004
o prilagoditvi Uredbe (EGS) št. 1859/82 o izboru poročevalskih kmetij za določitev dohodkov kmetijskih gospodarstev zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 2(3) Pogodbe,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 57(2) Akta,
ob upoštevanju naslednjega:
(1) Člen 2 uredbe Komisije (EGS) št. 1859/82 [1] po državah članicah določa prag ekonomske velikosti poročevalskih kmetijskih gospodarstev, ki jih je treba preučiti v zvezi z mrežo računovodskih podatkov s kmetij.
(2) Število poročevalskih kmetij na državo članico, izbranih v enoti, je določeno v Prilogi I k Uredbi (EGS) št. 1859/82.
(3) Glede na pristop Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (v nadaljnjem besedilu "nove države članice") bi bilo treba za nove države članice določiti prag in tudi število poročevalskih kmetij v enoti po novih državah članicah.
(4) Določiti bi bilo treba rok za predložitev prvega odobrenega načrta za izbor poročevalskih kmetij za nove države članice.
(5) Uredbo (EGS) št. 1859/82 bi bilo zato treba ustrezno spremeniti -
SPREJELA NASLEDNJO UREDBO:
Člen 1
Uredba (EGS) št. 1859/82 se spremeni:
1. Člen 2 se nadomesti z naslednjim:
"Člen 2
Za obračunsko leto 2004 (obdobje 12 zaporednih mesecev z začetkom med 1. januarjem 2004 in 1. julijem 2004) in za naslednja obračunska leta je prag EEV iz člena 4 Uredbe št. 79/65/EGS naslednji:
-Belgija | 16 EEV |
-Češka | 4 EEV |
-Danska | 8 EEV |
-Nemčija | 8 EEV |
-Estonija | 2 EEV |
-Grčija | 2 EEV |
-Španija | 2 EEV |
-Francija | 8 EEV |
-Irska | 2 EEV |
-Italija | 4 EEV |
-Ciper | 1 EEV |
-Latvija | 2 EEV |
-Litva | 2 EEV |
-Luksemburg | 8 EEV |
-Madžarska | 2 EEV |
-Malta | 8 EEV |
-Nizozemska | 16 EEV |
-Avstrija | 8 EEV |
-Poljska | 2 EEV |
-Portugalska | 2 EEV |
-Slovenija | 2 EEV |
-Slovaška | 6 EEV |
-Finska | 8 EEV |
-Švedska | 8 EEV |
-Združeno kraljestvo (razen Severne Irske) | 16 EEV |
-Združeno kraljestvo (samo Severna Irska) | 8 EEV" |
2. V členu 5 se doda naslednji pododstavek:
"Češka, Estonija, Ciper, Latvija, Litva, Madžarska, Malta, Poljska, Slovenija in Slovaška pošljejo Komisiji svoj načrt za izbor poročevalskih kmetij za obračunsko leto 2004 pred 30. novembrom 2004."
3. Priloga I se nadomesti z besedilom v prilogi k tej uredbi.
Člen 2
Ta uredba začne veljati ob upoštevanju in na dan začetka veljavnosti Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške.
Uporablja se od obračunskega leta 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. aprila 2004

Labels: 4
19
6